Potrivit unor surse din conducerea PNL, liberalii au purtat discuţii cu oameni din afara partidului pentru funcţia de edil al Bucureştiului. Un alt posibil candidat avut în vedere de PNL este Nicuşor Dan, fostul preşedinte USR.

Tudor Chirilă NEAGĂ discuţiile cu PNL.

"Nu au existat şi nu vor exista discuţii cu PNL pe care îl consider un partid la fel de toxic la PSD şi ALDE, pentru nicio funcţie publică sau candidatură. Nu sunt interesat de nicio formă de colaborare cu mafia politică din România reprezentată de aceste trei mari partide şi micii lor sateliţi", a precizat Tudor Chirilă pentru REALITATEA TV.

Tudor Chirilă este cunoscut acţiunile sale la protestele din stradă, dar şi pentru comentariile dure pe care le face cu privire la Legile Justiţiei şi alte acţiuni ale puterii.



În prezent, Tudor Chirilă este jurat şi antrenor la Vocea României, artist, dar şi actor.

Pe reţelele de socializare, Chirilă se bucură de susţinerea a câtorva sute de mii de români.